Maarjamaa (kirjastus)
Maarjamaa on 1962. aastal Vello Salo loodud väliseesti kirjastus. Kirjastus Maarjamaa on avaldanud üle 80 trükise, nende hulgas ka algupärandeid, nagu Uku Masingu viis luulekogu, kordustrükke ja tõlkeid ning bibliofiilseid trükiseid. Vello Salo asumise järel Eestisse 1990. aastate algul tegutseb kirjastus Eestis. 2009. aastal ilmus kirjastuselt Maarjamaa Vello Salo ja Indrek Hirve vahenduses kultuuriliselt oluline vaimulikke tekste sisaldav tõlkeraamat "Psalmid" (ISBN 978-9985-9861-1-0).